MEGHÍVÓ

Hévíz Város Önkormányzat Képviselő-testülete a Magyarország helyi önkormányzatairól szóló 2011. évi CLXXXIX. törvény 54. §-a alapján

**2018. december 19-én (szerdán) 17:00 órai kezdettel**

**a városháza konferencia termében (8380 Hévíz Kossuth u. 1.)**

**KÖZMEGHALLGATÁST** tart.

A közmeghallgatáson a helyi lakosság és a helyben érdekelt szervezetek képviselői a helyi közügyeket érintő kérdéseket és javaslatot tehetnek.

Az elhangzott javaslatra, kérdésre a közmeghallgatáson vagy legkésőbb tizenöt napon belül választ kell adni.

A kérdéseket a közmeghallgatás előtt írásban a Hévízi Polgármesteri Hivatal címére vagy elektronikus úton a kabinet@hevizph.hu címre megküldve is fel lehet tenni. Az elhangzott javaslatra, kérdésre a közmeghallgatáson vagy legkésőbb tizenöt napon belül választ kell adni.

A közmeghallgatást a polgármester vezeti. A képviselő-testület hozzájárulásával a felszólalások időkerete 3 perc. Hozzászólásra a szót a polgármester adja meg. A közmeghallgatás vezetésére, rendjére egyebekben a képviselő-testület ülésére vonatkozó szabályokat kell alkalmazni.

A közmeghallgatásról, mint képviselő-testületi ülésről hangfelvétel készül. A hozzászólás, kérdés esetén, amennyiben hozzászóló, kérdező megadja név és lakcím adatát, az adatkezeléshez hozzájárulását a GDPR szabályok szerint megadottnak tekintjük.

A közmeghallgatás időpontja a hivatalos hirdetőtáblán (Hévíz, Kossuth u. 1.) és a http://onkormanyzat.heviz.hu/ honlapon 2018. december 7-én közzétételre került.

Hévíz, 2018. december 7.

Tisztelettel:

Papp Gábor

polgármester